Scleroderma cepa

Scleroderma cepa Sclerodermataceae familiako perretxiko pozoitsua da. Lurrean zanpatutako patata baten itxura du, ia oinik gabea, eta izar baten moduan irekitzen da. Toxikoa, genero honetako espezie guztiak bezala

Deskribapena 
Hona hemen bere ezaugarriak:

Karpoforoa: 4 cm artekoa, ia esferikoa, hanka gabea, mizeliozko lokarri gabea, estaldura lodia, leuna, denbora lehorrean edo zahartzean zatikatua, kolore arre-okretik arre-laranjarakoa, ilunagoa edo argiagoa, heltzen denean goian irregularki irekitzen da, estaldura moztean zurixka da eta denbora batera kolore arre-laranja edo arre-gorrizta hartzen du.

Gleba: Kolore arre-biolazeoa edo biolazeoa du, heltzen denean beltz-biolazeoa. Usain ahulekoa. Esporen kolorea arre-biolazeo ilun-iluna.

Etimologia: Scleroderma hitza grezierazko “sclera” hitzetik dator, gogorra esan nahi du eta “derma” hitzetik, azala esan nahi du.

Toxikotasuna 
Okadak eta beherakoak eragin  ditzake.

Nahasketa arriskua 
Scleroderma verrucosum perretxikoarekin, oin oso garatua du eta kanpoko estalkia ez da hain lodia. Scleroderma areolatum perretxikoarekin, honek ere oina du, baina ez hain garatua. Scleroderma citrinum perretxikoarekin, hau da ohikoena eta ez dauka oinik, baina honen gainazala asko horitzen da igurtzita.

Sasoia eta lekua 
Hostozabalen eta koniferoen baso hareatsuetan, humus ugari dagoen lekuetan.

Banaketa eremua 
Amerika, Europa, Afrika, Errusia, Japonia, Filipinak, Himalaia, Australia, Zeelanda Berria.

Erreferentziak

Kanpo estekak 

Scleroderma
Europako onddoak